

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **Povjerenstvo za provedbu natječaja** |
| KLASA: 112-02/23-01/5 |
| URBROJ: 2170-31-03/5-2-23-3 |
| Punat, 22. rujna 2023. godine |

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19) Povjerenstvo za provedbu natječaja objavljuje

**OBAVIJEST**

**u vezi provedbe natječaja za prijam u službu u Jedinstveni upravni odjel Općine Punat**

 U „Narodnim novinama“ broj 109/23 od dana 22. rujna 2023. godine objavljen je Natječaj za prijam u službu u Jedinstveni upravni odjel Općine Punat za radno mjesto viši referent – prometni i komunalni redar (1 izvršitelj/izvršiteljica), za obavljanje vježbeničkog staža na određeno vrijeme u trajanju od 12 mjeseci.

Prijave na Natječaj podnose se u roku od 8 (osam) dana od dana objave Natječaja u „Narodnim novinama“.

1. **OPIS POSLOVA**

Viši referent – prometni i komunalni redar obavlja sljedeće poslove:

• obavlja nadzor nad provedbom komunalnog reda te nalaže fizičkim i pravnim osobama radnje u svrhu održavanja komunalnog reda, nalaže uklanjanje predmeta, objekata ili uređaja koji su postavljeni bez odobrenja Općine, predlaže pokretanje prekršajnog postupka te vrši nadzor nad odlaganjem otpada suprotan Zakonu o održivom gospodarenju otpadom, inspekcijski nadzor nad nerazvrstanim cestama u dijelu određenom Zakonom o cestama te vrši nadzor sukladno Zakonu o zaštiti životinja i Zakonu o veterinarstvu

• obavlja poslove nadzora vezano za utvrđivanje zakonitosti građenja i provedbe zahvata u prostoru koji nisu građenje te za donošenje rješenja kojima naređuje radnje u svrhu zakonitosti građenja i provedbe zahvata u prostoru koji nisu građenje

• održava red na pomorskom dobru sukladno ovlaštenju i odluci o redu na pomorskom dobru i izrađuje izvješća o obavljanju poslova nadzora na pomorskom dobru sukladno zakonskoj regulativi

• nalaže fizičkim i pravnim osobama radnje u svrhu održavanja prometnog reda te vrši nadzor nad nepropisno zaustavljenim i parkiranim vozilima, izdaje kazne na mjestu počinjenja prekršaja i obavijesti o počinjenom prekršaju

• obavlja nadzor nad davanjem javnih površina i drugih nekretnina u vlasništvu Općine na korištenje za postavljanje privremenih objekata te reklamnih i oglasnih predmeta (kiosaka, montažnih objekata, pokretnih naprava, ugostiteljskih terasa, štandova, reklamnih i drugih naprava) i nad korištenjem javnih površina za druge svrhe

• izdaje obavezne prekršajne naloge i vodi prekršajni postupak u cilju naplate prometnih prekršaja

• vodi upravni postupak i donosi rješenja u upravnim stvarima iz svoje nadležnosti

• u skladu sa zakonom obavlja i druge poslove po nalogu voditelja Odsjeka i pročelnika

1. **PODACI O PLAĆI**

Osnovnu bruto plaću čini umnožak koeficijenta radnog mjesta (1,85) i osnovice koja iznosi 755,54 eura, uvećano za 0,5% za svaku navršenu godinu radnog staža, a vježbenik ima pravo na 85% plaće poslova radnog mjesta sukladno odredbi članka 12. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23).

1. **PROVJERA ZNANJA I SPOSOBNOSTI**

Provjera znanja i sposobnosti sastoji se od:

1. pisanog testiranja,
2. intervjua s kandidatima koji su ostvarili najmanje 50% ukupnog broja bodova na pisanom testiranju.

Pisana provjera znanja sastoji se od dva dijela (općeg i posebnog) i za svaki dio provjere kandidatima se dodjeljuje broj bodova od 1 do 10. Intervju se provodi s kandidatima koji su ostvarili najmanje 50% bodova iz svakog dijela provjere.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na Natječaj.

Vrijeme održavanja prethodne provjere znanja i sposobnosti kandidata bit će objavljeno na web stranici Općine Punat [www.punat.hr](http://www.punat.hr) i na oglasnoj ploči Općine Punat, najkasnije 5 (pet) dana prije održavanja provjere.

Pravni izvori za pripremanje kandidata za testiranje:

OPĆI DIO

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20);
2. Zakon o općem upravnom postupku („Narodne novine“, broj 47/09 i 110/21);
3. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 96/18 i 112/19).

POSEBNI DIO

* 1. Zakon o komunalnom gospodarstvu („Narodne novine“, broj 68/18, 110/18 i 32/20);
	2. Zakon o sigurnosti prometa na cestama („Narodne novine“ broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22 i 114/22 – članci 78. do 88.);
	3. Pravilnik o jednostavnim i drugim građevinama i radovima („Narodne novine“, broj [112/17](https://www.iusinfo.hr/zakonodavstvo/pravilnik-o-jednostavnim-i-drugim-gradevinama-i-radovima-1), [34/18](https://www.iusinfo.hr/zakonodavstvo/pravilnik-o-izmjenama-i-dopunama-pravilnika-o-jednostavnim-i-drugim-gradevinama-i-radovima-1), [36/19](https://www.iusinfo.hr/zakonodavstvo/pravilnik-o-izmjenama-i-dopunama-pravilnika-o-jednostavnim-i-drugim-gradevinama-i-radovima-2), [98/19](https://www.iusinfo.hr/zakonodavstvo/pravilnik-o-izmjenama-i-dopunama-pravilnika-o-jednostavnim-i-drugim-gradevinama-i-radovima-3), [31/20](https://www.iusinfo.hr/zakonodavstvo/pravilnik-o-izmjenama-i-dopunama-pravilnika-o-jednostavnim-i-drugim-gradevinama-i-radovima-4) i [74/22](https://www.iusinfo.hr/zakonodavstvo/pravilnik-o-izmjenama-i-dopunama-pravilnika-o-jednostavnim-i-drugim-gradevinama-i-radovima-5)-članci 1.-5.a.);
	4. Odluka o komunalnom redu („Službene novine Primorsko-goranske županije“, broj 18/19 i 29/21).

 POVJERENSTVO

 ZA PROVEDBU NATJEČAJA